3. การประกอบธุรกิจของแต่ละสายผลิตภัณฑ์

3.1 ผลิตภัณฑ์หลักของบริษัท แบ่งออกเป็น 2 กลุ่มหลัก ดังนี้

ผลิตภัณฑ์ยางรถยนต์

  บริษัทตระหนักดีว่า
  ความต้องการในการใช้ยางรถยนต์ของผู้บริโภคมีการเปลี่ยนแปลงอยู่ตลอดเวลาเนื่องจากมีการผลิตรถยนต์รุ่นใหม่
  ๆ ออกมาอย่างต่อเนื่อง และเจาะจงลูกค้ามากขึ้น เช่น รถ SUV รถ CITY CAR ขนาดเล็ก
  ซึ่งเป็นผลให้ความต้องการใช้ยางรถยนต์ต้องมีความหลากหลายมากขึ้น
  เพื่อให้ทันต่อการเปลี่ยนแปลงของตลาด บริษัทได้กำหนดความสำคัญในการดำเนินงานเป็น 3
  ขั้นตอน คือ

  1) การวิจัยความต้องการของผู้บริโภคอย่างต่อเนื่อง
  โดยมุ่งหวังที่จะเข้าใจความต้องการของผู้บริโภคอย่างแท้จริงและทันต่อตลาด

2) พัฒนาสินค้าและนำเสนอสินค้าตามความต้องการนั้นๆ

  3) พัฒนาบุคคลากรเพื่อเพิ่มศักยภาพของพนักงาน
  ในการสร้างผลิดภัณฑ์ตามความหลากหลายและเทคโนโลยีที่เปลี่ยนแปลงไป

ผลิตภัณฑ์ยางเครื่องบิน

  ธุรกิจยางเครื่องบินได้เติบโตอย่างต่อเนื่องในช่วงนี้
  การเจริญเติบโตส่วนใหญ่มาจากการเพิ่มขึ้นของจำนวนเครื่องบินในประเทศจีนและอินเดีย
  เราได้ผลิตผลิตภัณฑ์ยางเครื่องบินแบบผ้าใบและหล่อดอกยางเครื่องบินในประเทศ
  แต่เนื่องจากการเปลี่ยนเป็นยางเรเดียล
  บริษัทได้นำเข้าผลิตภัณฑ์ให้เพื่อไปตามความต้องการของตลาด

บัตรส่งเสริมคณะกรรมการส่งเสริมการลงทุน

  บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน
  สำหรับการผลิตยางนอกและยางในรถยนต์ เมื่อวันที่ 13 สิงหาคม 2511
  โดยสิทธิที่ประโยชน์สำคัญที่ยังมีผลบังคับใช้อยู่ คือ การอนุญาตให้ถือครองที่ดิน
  และขออนุญาตให้นำคนต่างด้าวเข้ามาในราชอาณาจักร และกิจการผลิตผลิตภัณฑ์จากยางธรรมชาติ
  เมื่อวันที่ 23 มกราคม 2551 โดยบริษัทใช้สิทธิในการขอลดหย่อนอากรนำเข้าเครื่องจักรใหม่
  การได้รับการยกเว้นภาษีเงินได้นิติบุคคลเป็นระยะเวลา 8 ปี
  นับแต่วันที่เริ่มมีรายได้จากกิจการที่ได้รับการส่งเสริมนั้น รวมถึงสิทธิประโยชน์อื่น ๆ
  ที่ได้รับอนุญาตตามลำดับ

3.2 การตลาดและภาวะการแข่งขัน

ผลิตภัณฑ์ยางรถยนต์ ช่องทางการจำหน่ายสินค้าของบริษัทฯ สามารถแบ่งออกเป็น 3 กลุ่มหลัก
ได้ดังนี้

  ตลาดทดแทน (Replacement Market)
  คือตัวแทนจำหน่ายางทั้งรายใหญ่และรายย่อยในประเทศ ตลาดทดแทนนี้มีอัตราการเติบโตที่เพิ่มขึ้น
  เนื่องการการพื้นตัวจากสภาวะเศรษฐกิจโลกและประเทศไทย โดยในปี 2552 บริษัทได้นำสินค้า
  ยางรุ่น Goodyear Duraplus
  ซึ่งเป็นยางที่มีคุณสมบัติโดยเด่นในการวิ่งได้ใกลประมาณหนึ่งแสนกิโลเพื่อตอบสนองผู้บริโภคในกลุ่มรถกระบะแบบครอบครัว
  ซึ่งเป็นตลาดที่มีขนาดใหญ่ที่สุด บริษัทมุ่งเน้นการสร้างภาพลักษณ์ตราสินค้า กู๊ดเยียร์
  ผ่านสินค้าใหม่ของบริษัท เพื่อให้ผู้บริโภคจดจำและมั่นใจในทุกครั้งของการขับขี่ที่ปลอดภัยกว่า
  ด้วยเทคโนโลยีที่ถูกพัฒนาเพื่อตอบสนองความต้องการของผู้บริโภค ในปีที่ผ่านมา
  บริษัทได้เปิดตัวร้านค้ากู๊ดเยียร์ออโต้แคร์
  เพื่อเพิ่มศักยภาพในการส่งเสริมการขายร่วมกันแบบเครือข่ายมากขึ้น
  เพื่อช่วยในการเพิ่มประสิทธิผลให้กับแต่ละร้าน อีกทั้งยังมีการฝึกอบรมผู้บริหารร้านค้า
  เพื่อส่งเสริมและแลกเปลี่ยนความคิดเห็นในการบริหารร้านค้าอย่างมีประสิทธิภาพ นอกจากนั้น
  บริษัทยังได้มีการดำเนินการอย่างต่อเนื่องในการจัดกิจกรรมกับร้านค้าปลีกทั่วไป
  เพื่อส่งเสริมการขายผลิตภัณฑ์กู๊ดเยียร์ รวมถึงการให้ความรู้ ความเข้าใจ ถึงคุณสมบัติต่าง ๆ
  ที่โดดเด่น ของผลิตภัณฑ์ แก่พนักงานขายและช่างในร้านค้าปลีกอีกด้วย

ตลาดโรงงานประกอบรถยนต์ (Original Equipment Market)
บริษัทได้รับความไว้วางใจจากโรงงานประกอบรถยนต์ชื่อดังหลายแห่งในประเทศให้จัดส่งยางรถยนต์ป้อนสายการผลิต
ค่ายรถยักษ์ใหญ่ล้วนมีฐานการผลิตในประเทศไทยจึงส่งผลให้การแข่งขันระหว่างโรงงานผลิตยางรถยนต์ทวีความรุนแรงขึ้น
โดยในปีที่ผ่านมา
ตลาดโรงงานประกอบรถยนต์ของบริษัทมีอัตราการเติบโตเพิ่มขึ้นจากการฟื้นตัวของอุตสาหกรรมรถยนต์
ซึ่งเริ่มตั้งแต่ครั้งปีหลังของปี 2552

ตลาดต่างประเทศ (Export Market)
บริษัทมีตัวแทนจำหน่ายอยู่ในทุกภูมิภาคโดยสามารถส่งออกไปจำหน่ายได้อย่างต่อเนื่อง
อย่างไรก็ตามในปี 2552
ตลาดส่งออกของบริษัทมีอัตราการเติบโตคงที่ทั้งนี้เป็นผลจากสภาวะเศรษฐกิจซบเซาทั่วโลก

  ผลิตภัณฑ์ยางเครื่องบิน การจำหน่ายยางเครื่องบินของบริษัทในตลาดต่างประเทศ
  กระทำโดยการจำหน่ายไปยังตัวแทนของบริษัท ในเครือกู๊ดเยียร์
  สำหรับการจำหน่ายในประเทศไทยจะกระทำโดยบริษัทเองซึ่งได้รับผลกระทบพอสมควรเนื่องจากปัญหาภาวะเศรษฐกิจในประเทศและการลดเที่ยวบินของบริษัทการบินต่าง
  ๆ

3.3 การจัดหาผลิตภัณฑ์

  บริษัทได้เริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ. 2512
  ด้วยเครื่องจักรที่ทันสมัยและอุปกรณ์ที่มีประสิทธิภาพสูง
  บริษัทมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
  บริษัทจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
  การตรวจสอบและการควบคุมการผลิตรวมถึงการตรวจสอบผลิตภัณฑ์ก่อนและหลังการขาย
  บริษัทมีการจัดหาวัตถุดิบที่สำคัญที่ใช้ในการผลิตจากหลายแหล่งวัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ
  บริษัท กู๊ดเยียร์ ไทร์ แอนด์ รับเบอร์ คอมปะนี ประเทศสหรัฐอเมริกา และบริษัท กู๊ดเยียร์
  อินเตอร์เนชั่นแนล คอร์ปอร์เรชั่น เทสต์เซ็นเตอร์ ประเทศลักเซมเบอร์ก
  ก่อนที่จะนำมาใช้ในการผลิต วัตถุดิบหลักที่สำคัญในการผลิตได้แก่ ยางธรรมชาติ (Natural
  Rubber) ยางสังเคราะห์ (Synthetic Rubber) เส้นใยสังเคราะห์ (Nylon Fabric)
  สารเคมีต่าง ๆ น้ำมันผสมยาง ผงคาร์บอนแบล็ค (Carbon Black) เส้นใยเหล็ก (Steel
  Cord) เส้นลวดขอบยาง (Bead Wire) ฯลฯ
  บริษัทมีนโยบายในการจัดหาวัตถุดิบทุกชนิดโดยพิจารณาจากคุณภาพ ราคาและผู้ผลิตเป็นหลัก ในปี
  2552 บริษัทมีสัดส่วนการจัดหาวัตถุดิบ เพื่อการผลิตผลิตภัณฑ์ประมาณ 6,500
  เส้นต่อวันซึ่งเป็นกำลังการผลิตสูงสุดที่บริษัทกระทำได้ ณ ขณะนี้จากกำลังการผลิตจริง 7,100
  เส้นต่อวัน โดยแยกชนิดและการจัดหาดังต่อไปนี้

  -------------------------------------- --------------------------------
  ชนิดวัตถุดิบ                               สัดส่วนต่อมูลค่าวัตถุดิบรวม

  ยางธรรมชาติ                             25%

  เส้นใยสังเคราะห์                          26%

  สารเคมี/น้ำมันผสมยาง                      4%

  ยางสังเคราะห์                            4%

  ผงคาร์บอนด์แบล็ค                          10%

  สัดส่วนการซื้อวัตถุดิบในประเทศ                69%

  ยางสังเคราะห์                            14%

  เส้นลวดโครงยาง                          5%

  สารเคมี/น้ำมันผสมยาง                      8%

  เส้นลวดขอบยางและอื่น ๆ                    4%

  สัดส่วนการซื้อวัตถุดิบจากต่างประเทศรวม         31%

  รวมสัดส่วนการซื้อวัตถุดิบ                     100.0%
  -------------------------------------- --------------------------------

3.4 งานที่ยังไม่ได้ส่งมอบ (เฉพาะกรณีโครงการหรือชิ้นงานมูลค่าสูง

  -ไม่มี-